CELEX: 32018R0455
Language: hr
Date: 2018-03-16 00:00:00
Title: Uredba Komisije (EU) 2018/455 оd 16. ožujka 2018. o utvrđivanju dodatnih dužnosti i zadaća referentnog laboratorija Europske unije za bolesti riba i rakova te o izmjeni Priloga VII. Uredbi (EZ) br. 882/2004 Europskog parlamenta i Vijeća (Tekst značajan za EGP. )

20.3.2018   
            
            
               HR
            
            
               Službeni list Europske unije
            
            
               L 77/4
            
         UREDBA KOMISIJE (EU) 2018/455
   оd 16. ožujka 2018.
   o utvrđivanju dodatnih dužnosti i zadaća referentnog laboratorija Europske unije za bolesti riba i rakova te o izmjeni Priloga VII. Uredbi (EZ) br. 882/2004 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštovanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 32. stavke 5. i 6.,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (2), a posebno njezin članak 55. stavak 1.,
   budući da:
   
               (1)
            
            
               Uredbom (EZ) br. 882/2004 utvrđene su opće zadaće, dužnosti i obveze referentnih laboratorija Europske unije (EU) za hranu i hranu za životinje te za zdravlje životinja. Referentni laboratoriji EU-a za zdravlje životinja i žive životinje navedeni su na popisu u dijelu II. Priloga VII. Uredbi (EZ) br. 882/2004. Na popisu u točki 15. dijela II. tog Priloga kao referentni laboratorij EU-a za bolesti rakova naveden je Centre for Environment, Fisheries & Aquaculture Science (Cefas) u Weymouthu u Ujedinjenoj Kraljevini.
            
         
               (2)
            
            
               Direktivom 2006/88/EZ utvrđuju se zahtjevi zdravlja životinja za stavljanje na tržište, uvoz u Uniju i provoz kroz nju životinja akvakulture i njihovih proizvoda te određene minimalne preventivne i kontrolne mjere za određene bolesti kod tih životinja. Člankom 55. stavkom 1. Direktive 2006/88/EZ predviđeno je imenovanje referentnih laboratorija EU-a za bolesti akvatičnih životinja koje su obuhvaćene tom direktivom.
            
         
               (3)
            
            
               Uredbom Komisije (EZ) br. 737/2008 (3) Centre for Environment, Fisheries & Aquaculture Science (Cefas), Weymouth Laboratory, Ujedinjena Kraljevina imenovan je referentnim laboratorijem EU-a za bolesti rakova za razdoblje od 1. srpnja 2008. do 30. lipnja 2018. Člankom 55. stavkom 3. Direktive 2006/88/EZ predviđeno je preispitivanje poslova tog laboratorija.
            
         
               (4)
            
            
               Slijedom službene obavijesti Ujedinjene Kraljevine o aktivaciji članka 50. Ugovora o Europskoj uniji, djelovanje laboratorija Cefas kao referentnog laboratorija EU-a za bolesti rakova prestaje s razdobljem koje započinje 1. srpnja 2018.
            
         
               (5)
            
            
               Imajući u vidu sinergije u pogledu tehničke stručnosti, laboratorijskih kapaciteta i umrežavanja s nacionalnim referentnim laboratorijima, referentni laboratorij EU-a za bolesti riba trebao bi preuzeti zadaće i poslove referentnog laboratorija EU-a za bolesti rakova.
            
         
               (6)
            
            
               „Danmarks Tekniske Universitet, Veterinærinstituttet Afdeling for Diagnostik og Beredskab – Fiskesygdomme, 2800 Kgs. Lyngby, Danska”, koji je imenovan referentnim laboratorijem EU-a za bolesti riba, trebao bi stoga preuzeti zadaće i poslove referentnog laboratorija EU-a za bolesti rakova.
            
         
               (7)
            
            
               DTU Veterinærinstituttet Afdeling for Diagnostik og Beredskab – Fiskesygdomme, koji preuzima dužnosti referentnog laboratorija EU-a za bolesti riba i rakova, trebalo bi imenovati referentnim laboratorijem EU-a za bolesti rakova za razdoblje od 1. srpnja 2018. do 30. lipnja 2023. Osim toga, taj bi laboratorij trebalo navesti na popisu u dijelu II. Priloga VII. Uredbi (EZ) br. 882/2004. Dio II. Priloga VII. Uredbi (EZ) br. 882/2004 trebalo bi stoga na odgovarajući način izmijeniti.
            
         
               (8)
            
            
               Kako bi se osigurao neprekinuti tijek aktivnosti referentnih laboratorija Europske unije za bolesti rakova, primjereno je predvidjeti točan datum primjene mjera predviđenih ovom Uredbom.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Danmarks Tekniske Universitet, Veterinærinstituttet Afdeling for Diagnostik og Beredskab – Fiskesygdomme, 2800 Kgs. Lyngby, Danska, imat će dužnosti i zadaće referentnog laboratorija EU-a za bolesti rakova od 1. srpnja 2018. do 30. lipnja 2023.
   Članak 2.
   Dio II. Priloga VII. Uredbi (EZ) br. 882/2004 mijenja se kako slijedi:
   
               1.
            
            
               Točka 6. zamjenjuje se sljedećim:
               
                           „6.
                        
                        
                           
                                       Referentni laboratorij EU-a za bolesti riba i rakova
                                    
                                 
                                       Danmarks Tekniske Universitet
                                    
                                 
                                       Veterinærinstituttet
                                    
                                 
                                       Afdeling for Diagnostik og Beredskab – Fiskesygdomme, Kemitorvet, Bygning 202
                                    
                                 
                                       2800 Kgs. Lyngby
                                    
                                 
                                       Danska”
                                    
                                 
                     
         
               2.
            
            
               Briše se točka 15.
            
         Članak 3.
   Ova Uredba stupa na snagu 1. srpnja 2018.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 165, 30.4.2004., str. 1.
   
   
      (2)  SL L 328, 24.11.2006., str. 14.
   
   
      (3)  Uredba Komisije (EZ) br. 737/2008 od 28. srpnja 2008. o određivanju referentnih laboratorija Zajednice za bolesti rakova, bjesnoću i tuberkulozu goveda, utvrđivanju dodatnih odgovornosti i zadataka referentnih laboratorija Zajednice za bjesnoću i tuberkulozu goveda i o izmjeni Priloga VII. Uredbi (EZ) br. 882/2004 Europskog parlamenta i Vijeća (SL L 201, 30.7.2008., str. 29.).